

 REPUBLIKA HRVATSKA

OSJEČKO-BARANJSKA ŽUPANIJA

 OPĆINA STRIZIVOJNA

 OPĆINSKO VIJEĆE

KLASA:

URBROJ:

Strizivojna,

 Temeljem članka 78. Zakona o komunalnom gospodarstvu („Narodne novine“ broj 68/18, 110/18, 32/20 i 145/24 ) i čl. 30. Statuta Općine Strizivojna („Službeni glasnik“ Općine Strizivojna broj 1/21 i 3/25), Općinsko vijeće Općine Strizivojna je na svojoj \_\_. sjednici održanoj \_\_\_\_\_ godine, donosi sljedeću

**ODLUKU**

**Izmjenama Odluke o komunalnom doprinosu**

**Članak 1.**

U Odluci o komunalnom doprinosu „Službeni glasnik Općine Strizivojna broj 1/19) iza članka 1. dodaje se članak 1.a koji glasi:

„ Članak 1.a

Izrazi koji se koriste u ovoj Odluci, a imaju rodno značenje odnose se jednako na muški i ženski rod.“.

**Članak 2.**

Članak 15. mijenja se i glasi:

„Općina Strizivojna ne plaća komunalni doprinos kada je investitor gradnje.

Komunalni doprinos ne plaća se za građenje i ozakonjenje:

1. komunalne infrastrukture i vatrogasnih domova

2. vojnih građevina

3. prometne, vodne, pomorske, komunikacijske i elektroničke komunikacijske infrastrukture

4. nadzemnih i podzemnih produktovoda i vodova

5. sportskih i dječjih igrališta

6. ograda, zidova i potpornih zidova

7. parkirališta, cesta, staza, mostića, fontana, cisterna za vodu, septičkih jama, sunčanih kolektora, fotonaponskih modula na građevnoj čestici ili obuhvatu zahvata u prostoru postojeće građevine ili na postojećoj građevini, koji su namijenjeni uporabi te građevine

8. spomenika.“

**Članak 3.**

Članak 16. mijenja se i glasi:

Pravo na potpuno oslobođenje od plaćanja komunalnog doprinosa može ostvariti obveznik plaćanja komunalnog doprinosa inozemna ili tuzemna pravna osoba ili obrtnik koji je vlasnik zemljišta na kojem se gradi, odnosno Investitor ako je na njega pisanim ugovorom prenesena obveza plaćanja komunalnog doprinosa za izgradnju gospodarsko/poslovnih građevina u Poduzetničkoj zoni Svinjarevo.

 Oslobođenje od plaćanja komunalnog doprinosa iz stavka 1. ovog članka Jedinstveni upravni odjel primijenit će se na sve poslovne prostore koji se grade ili nadograđuju na čestici osnovne građevine, a koji služe funkciji osnovne građevine (upravna zgrada, portirnica. skladišni prostor i drugi poslovni prostori).

 Iznos oslobađanja od plaćanja komunalnog doprinosa, odnosno umanjenja komunalnog doprinosa iz stavka 1. ovog članka smatra se potporom male vrijednosti (De minimis potporom).

 Iznos koji obveznik iz stavka 1. ove Odluke može ostvariti oslobađanjem od plaćanja komunalnog doprinosa ne smije biti veći od iznosa 300.000.00 eura na dan podnošenja zahtjeva za oslobađanje (u iznos od 300.000,00 eura ulaze sve potpore male vrijednosti koje je obveznik primio u godini u kojoj je podnio zahtjev za oslobađanje i u prethodne dvije fiskalne godine.)

 Ako se u postupku donošenja rješenja o oslobađanju od plaćanja komunalnog doprinosa utvrdi da bi iznos oslobođenja od komunalnog doprinosa bio veći od 300.000,00 eura obveznik komunalnog doprinosa iz stavka 1. ovog članka će biti oslobođen plaćanja komunalnog doprinosa u razmjernom djelu (do iznosa 300.000,00 eura).

 Obveznik iz stavka 1. ovog članka uz zahtjev za oslobađanje od plaćanja mora priložiti izjavu o korištenim potporama male vrijednosti za potpore koje je zaprimio u razdoblju od tri godine (za tekuću godinu u kojoj je podnio zahtjev za oslobađanje od plaćanja komunalnog doprinosa i prethodne dvije fiskalne godine).

 O oslobođenju plaćanja komunalnog doprinosa iz prethodnog stavka ovoga članka odlučuje se posebnim rješenjem Jedinstvenog upravnog odjela, a na temelju zahtjeva investitora.

**Članak 4.**

Članak 17. mijenja se i glasi:

„Pravo na potpuno oslobođenje od plaćanja komunalnog doprinosa imaju trgovačka društva ili javne ustanove koja su u većinskom vlasništvu Općine Strizivojna pod uvjetom da se poslovna građevina gradi ili ozakonjuje za potrebe tog trgovačkog društva ili gradi za Općinu Strizivojna.

Pravo na potpuno oslobađanje od plaćanja komunalnog doprinosa za stambeni prostor koji grade, dograđuju, nadograđuju, rekonstruiraju ili ozakonjuju imaju osobe koje to pravo ostvaruju primjenom odredbi Zakona o pravima hrvatskih branitelja iz Domovinskog rata i članova njihovih obitelji.

Osobe iz stavka 1. ovog članka bit će oslobođene plaćanja komunalnog doprinosa na način i u postupku propisanim odredbama Zakona o pravima hrvatskih branitelja iz Domovinskog rata i članova njihovih obitelji.

Potpuno oslobađanje od plaćanja komunalnog doprinosa moguće je i u sljedećim slučajevima: kad vlasnici građevinskog zemljišta grade objekte prometne infrastrukture, energetske objekte, vjerske objekte, stambene objekte socijalnog programa odnosno objekte društveno poticane stanogradnje, objekte od javnog interesa (sporta, kulture, školstva, zdravstva, socijalne skrbi ili humanitarnih djelatnosti), objekte obrane i unutarnjih poslova.“

**Članak 5.**

Članak 18. mijenja se i glasi:

 „Nadležno tijelo Općine Strizivojna u pojedinačnim slučajevima oslobodit će plaćanja komunalnog doprinosa obveznika komunalnog doprinosa ako nadležno tijelo utvrdi da se radi o građevini od posebnog interesa za Općinu Strizivojna.

 Nadležno tijelo iz prethodnog stavka je općinski načelnik ako iznos komunalnog doprinosa za koji će vrši oslobođenje ne prelazi 0,5 % iznosa prihoda bez primitaka ostvarenih u godini koja prethodi godini u kojoj se odlučuje o oslobođenju od plaćanja komunalnog doprinosa, odnosno Općinsko vijeće ako iznos komunalnog doprinosa prelazi 0,5 % iznosa prihoda bez primitaka ostvarenih u godini koja prethodi godini u kojoj se odlučuje o oslobođenju od plaćanja komunalnog doprinosa.

 U slučajevima oslobađanja od plaćanja komunalnog doprinosa iz članaka 16. i 17. ove Odluke, sredstva potrebna za izgradnju objekata i uređaja komunalne infrastrukture namijenjena toj svrsi osigurat će se u Proračunu Općine Strizivojna.“

**Članak 6.**

Ova Odluka stupa na snagu osmog dana od dana objave u „Službenom glasniku“ Općine Strizivojna.

PREDSJEDNIK OPĆINSKOG VIJEĆA

 Ivan Mačinković